text: [{"text_idx": "#000001", "text": "\u00c6tla at framlei\u00f0a eina mio\u0301. tons av vetni i\u0301 Hetlandi"}, {"text_idx": "#000002", "text": "Fyrist\u00f8\u00f0ufelagi\u00f0 a\u0301 oljuterminalinum Sullom Voe i\u0301 Hetlandi, EnQuest sigur seg nu\u0301 \u00e6tla at framlei\u00f0a eina millio\u0301n tons av gr\u00f8num vetni um a\u0301ri\u00f0 i\u0301 framti\u0301\u00f0ini. Og ta\u00f0 skal lata seg gera vi\u00f0 u\u0301tbyggingunum av vindorkuni i\u0301 oyggjunum."}, {"text_idx": "#000003", "text": "Olju- og gassterminalurin Sullom Voe i\u0301 Hetlandi kann gerast mi\u00f0depil fyri gr\u00f8nari orkuframlei\u00f0slu i\u0301 framti\u0301\u00f0ini."}, {"text_idx": "#000004", "text": "Vetni, brint ella hydrogen fyllur meira og meira i\u0301 gr\u00f8na orkukjakinum eisini her um okkara lei\u00f0ir. I\u0301 grannaoyggjunum Hetlandi hava leingi veri\u00f0 \u00e6tlanir frammi um at framlei\u00f0a vetni i\u0301 st\u00f8rri mongdum. Higartil ver\u00f0ur vetni framleitt i\u0301 minni mongdum til brennievni hja\u0301 bilum og bussum. Nu\u0301 \u00e6tlar so ein av orkurisunum i\u0301 Nor\u00f0sjo\u0301num, olju- og gassfelagi\u00f0 EnQuest, sum i\u0301 dag stendur a\u0301 odda fyri oljuterminalinum Sullom Voe i\u0301 Hetlandi, at fara undir framlei\u00f0slu av vetni i\u0301 sto\u0301rum sti\u0301li. T\u00f8l sum ein mio\u0301. tons av vetni um a\u0301ri\u00f0 ver\u00f0a nevnd. Hetta fer so at kunna veita brennievni vi\u00f0 sera la\u0301gum u\u0301tla\u0301ti b\u00e6\u00f0i til lokalsamfelagi\u00f0 og til u\u0301tflutnings til Bretlands, Evropa og onnur lond vi\u00f0 skrivar Shetland News."}, {"text_idx": "#000005", "text": "Olju- og gassvinnan kann gerast ein ty\u0301\u00f0andi og avgerandi \"drivari\" og vi\u00f0sp\u00e6lari i\u0301 royndunum at menna gr\u00f8na orkuskifti\u00f0 i\u0301 eitt nu\u0301 grannaoyggjunum Hetlandi."}, {"text_idx": "#000006", "text": "Oljufelagi\u00f0 hevur i\u0301 eina ti\u0301\u00f0 arbeitt vi\u00f0 eini \u00e6tlan at bru\u0301ka verandi oljuterminalin i\u0301 Sullom Voe til ny\u0301ggjar gr\u00f8nar orkuverk\u00e6tlanir, sum mi\u00f0ja mo\u0301ti at r\u00f8kka null u\u0301tla\u0301ti."}, {"text_idx": "#000007", "text": "Hetta sampakkar vi\u00f0 \u00e6tlanina hja\u0301 umfevnandi ORION verk\u00e6tlanini at gera Hetland til eina \u201cclean energy island\u201d, reina orkuoyggj, sum hevur framlei\u00f0slu av vetni i\u0301 i\u0301dna\u00f0arligari u\u0301tga\u0301vu sum si\u0301tt h\u00f8vu\u00f0sma\u0301l. (ORION verk\u00e6tlanin var\u00f0 umr\u00f8dd, ta\u0301 stjo\u0301rin Gunther Newcombe vitja\u00f0i i\u0301 F\u00f8royum i\u0301 fj\u00f8r, innbo\u00f0in av FOI\u0301B, F\u00f8roya Orkui\u0301dna\u00f0arbo\u0301lki)."}, {"text_idx": "#000008", "text": "Vetni ella hydrogen kann ver\u00f0a framleitt vi\u00f0 at bru\u0301ka vindorku, og framlei\u00f0slan er ein ty\u0301\u00f0andi partur av sto\u0301rum havvindmylnulundum, sum eru \u00e6tla\u00f0ar at seta upp kring Hetland."}, {"text_idx": "#000009", "text": "EnQuest sigur, at ta\u00f0 i\u0301 l\u00f8tuni kannar m\u00f8guleikar at fa\u0301a atgongd til orku, sum ver\u00f0ur framleidd av vindmyllum b\u00e6\u00f0i a\u0301 landi og til havs n\u00e6rhendis Sullom Voe, i\u00f0 so aftur kunnu framlei\u00f0a gr\u00f8nt vetni."}, {"text_idx": "#000010", "text": "I\u0301 l\u00f8tuni er \u201cbert\u201d ein sto\u0301r vindmylnulund i\u0301 umbu\u0301na\u00f0 i\u0301 Hetlandi. Ta\u00f0 er tann hja\u0301 Viking Energy a\u0301 landi i\u0301 Hetlandi, har 103 vindmyllur skulu setast upp. Hetta arbei\u00f0i\u00f0 er longu fari\u00f0 i\u0301 gongd og skulu vindmyllurnar framlei\u00f0a streym fra\u0301 2024. \u00c6tlanin er, at hann b\u00e6\u00f0i skal bru\u0301kast i\u0301 vetnisframlei\u00f0sluni eins og til streymveiting til hu\u0301sarhald i\u0301 Hetlandi umframt til u\u0301tflutnings til Skotland."}, {"text_idx": "#000011", "text": "Ein elka\u00f0al, sum i\u0301 l\u00f8tuni ver\u00f0ur lagdur millum Skotland og Hetland, fer at gera hetta m\u00f8guligt."}, {"text_idx": "#000012", "text": "Ho\u0301ast hv\u00f8rki EnQuest ella Viking Energy i\u0301 l\u00f8tuni vilja gera vi\u00f0merkingar til sambandi\u00f0 millum \u00e6tlanina at bru\u0301ka Sullom Voe til vetnisterminal og komandi vindorkulundir i\u0301 Hetlandi, so sigur ein talsma\u00f0ur fyri EnQuest vi\u00f0 Shetland News, at felagi\u00f0 heldur fram vi\u00f0 arbei\u00f0inum at menna gr\u00f8nu orkuna i\u0301 Hetlandi gj\u00f8gnum fyribils tri\u0301ggjar ymiskar verkt\u00e6tlanir, i\u00f0 allar hava til endma\u0301l at minka um u\u0301tla\u0301ti\u00f0 og heilt sleppa av vi\u00f0 ta\u00f0."}, {"text_idx": "#000013", "text": "Felagi\u00f0 fyrireikar seg til at hava samra\u0301\u00f0ingar vi\u00f0 a\u00f0rar partar, sum kunnu hava a\u0301huga i\u0301 spennandi og ty\u0301\u00f0andi gr\u00f8nu orkuverk\u00e6tlanunum i\u0301 Hetlandi."}, {"text_idx": "#000014", "text": "Tey try\u0301 \u00f8kini talan er um, eru fangan og goymsla av CO2, elektrifisering til havs vi\u00f0 varandi orkukeldum og framlei\u00f0sla av vetni og vetnisli\u0301knandi avleiddum m\u00f8guleikum."}, {"text_idx": "#000015", "text": "\u201cVit bi\u0301\u00f0a eftir u\u0301rslitinum av fyrstu u\u0301tbjo\u0301\u00f0ingini av \"fangan og goymslu\" av CO2, CCS (Carbon Capture and Storage) u\u0301tbjo\u0301\u00f0ingini i\u0301 Bretlandi og vo\u0301na at tryggja okkum tvey loyvi fra\u0301 North Sea Transition Authority (\u2018NSTA\u2019), sum er loyvismyndugleikin,\u201d sigur umbo\u00f0 fyri EnQuest. V\u00e6ntandi fer hetta at ver\u00f0a i\u0301 fyrsta a\u0301rsfjo\u0301r\u00f0ingi i\u0301 a\u0301r."}, {"text_idx": "#000016", "text": "Umbo\u00f0i\u00f0 fyri EnQuest sigur vi\u0301\u00f0ari, at felagi\u00f0 longu hevur samra\u0301\u00f0ingar vi\u00f0 fleiri olju- og gass fyrist\u00f8\u00f0ufel\u00f8g, i\u00f0 arbei\u00f0a vestan fyri Hetland um elektrifisering av teirra verandi og komandi pallum og skipum."}, {"text_idx": "#000017", "text": "\u201cVit halda, at okkara uppskot at veita bur\u00f0ardygga orku til elektrifisering av innstallatio\u0301num til havs fra\u0301 vindorku a\u0301 landi er sannf\u00f8randi. \""}, {"text_idx": "#000018", "text": "\u201cGr\u00f8nt vetni er naka\u00f0 vit arbei\u00f0a vi\u00f0 uppa\u0301 longri sikt, men EnQuest kannar m\u00f8guleikan at bru\u0301ka Sullom Voe til vetnisframlei\u00f0slu i\u0301 framti\u0301\u00f0ini vi\u00f0 at bru\u0301ka t\u00e6r sera go\u0301\u00f0u umst\u00f8\u00f0urnar, sum eru fyri vindorku i\u0301 Hetlandi\u201d."}, {"text_idx": "#000019", "text": "Fangan og goymsla av CO2 merkir, at tu\u0301 tekur u\u0301t CO2 u\u0301r i\u0301dna\u00f0arprosessum, flytur ta\u00f0 vi\u00f0 skipi ella r\u00f8rlei\u00f0ing og goymir ta\u00f0 i\u0301 undirgrundini til havs. Ta\u00f0 ver\u00f0ur mett at hava alsto\u0301ran ty\u0301dning i\u0301 royndunum at r\u00f8kka null u\u0301tla\u0301ti. B\u00e6\u00f0i \u00f8kini, sum EnQuest hevur s\u00f8kt um loyvi at bru\u0301ka til fangan og goymslu av CO2, liggja eystan fyri Hetland, ha\u00f0ani ta\u00f0 er beinlei\u00f0is samband til terminalin i\u0301 Sullom Voe."}, {"text_idx": "#000020", "text": "F\u00f8royar og Hetland orkudepil i\u0301 Nor\u00f0uratlantshavi"}, {"text_idx": "#000021", "text": "Spurningurin um at skipa F\u00f8royar og Hetland sum ein gr\u00f8nan orkudepil i\u0301 Nor\u00f0uratlantshavi var\u00f0 frammi, ta\u0301 kendi bretski orkuserfr\u00f8\u00f0ingurin Gunther Newcombe, sum stendur a\u0301 odda fyri ORION verk\u00e6tlanini i\u0301 Hetlandi, var a\u0301 vitjan i\u0301 F\u00f8royum. Her vitja\u00f0i hann b\u00e6\u00f0i SEV, Umhv\u00f8rvisstovuna og landssty\u0301ri\u00f0 fyri at grei\u00f0a fra\u0301 royndunum at menna gr\u00f8na orku i\u0301 Hetlandi og setti ta\u0301 eisini fram spurningin, hvussu F\u00f8royar og Hetland kunnu gerast ein gr\u00f8nur orkumi\u00f0depil i\u0301 Nor\u00f0uratlantshavi."}, {"text_idx": "#000022", "text": "Ho\u0301ast grannaoyggjar, so eru umst\u00f8\u00f0urnar i\u0301 F\u00f8royum og Hetlandi ymiskar, ta\u0301 talan er um gr\u00f8na orkuskifti\u00f0. F\u00f8royar hava m.a. umst\u00f8\u00f0ur til vatnorku, hvat hetlendingar ikki hava."}, {"text_idx": "#000023", "text": "Korti\u00f0 vi\u0301sir, hvussu no\u0301gv orka er i\u0301 vindinum vestan fyri Hetland, og hetta ger seg eisini galdandi fyri \u00f8ki\u00f0 n\u00e6rri F\u00f8royum."}, {"text_idx": "#000024", "text": "F\u00f8royar og Hetland ver\u00f0a mett at liggja best fyri i\u0301 heiminum, ta\u0301 ta\u00f0 r\u00e6\u00f0ur um vindorku. Og i\u0301 ba\u0301\u00f0um hesum oyggjalondunum ver\u00f0ur arbeitt vi\u00f0 at seta upp vindmyllur a\u0301 landi vi\u00f0 ti\u0301 endama\u0301li at minka um ella heilt sleppa av vi\u00f0 at bru\u0301ka olju i\u0301 orkuskipanini."}, {"text_idx": "#000025", "text": "I\u0301 Hetlandi eru eisini r\u00e6ttiliga i\u0301t\u00f8kiligar \u00e6tlanir um at seta upp vindmylnulundir til havs, naka\u00f0, sum eisini veri\u00f0 umr\u00f8tt i\u0301 F\u00f8royum, to\u0301 at einki i\u0301t\u00f8kiligt fyriliggur enn. Sum skilst ver\u00f0a m\u00f8guleikarnir fyri havvindmylnulundum eisini kanna\u00f0ir i\u0301 F\u00f8royum, eitt nu\u0301 hv\u00f8rji \u00f8ki skulu setast av til framti\u0301\u00f0ar loyvisumf\u00f8r. Eisini er spurningurin, hv\u00f8rji \u00f8ki til havs alivinnan og orkuvinnan hava a\u0301huga fyri. Og bra\u0301dliga ein dag kann eisini koma uppa\u0301 tal at skula leggja av \u00f8ki til m\u00f8guliga oljuleiting."}, {"text_idx": "#000026", "text": "Herfyri skipa\u00f0i To\u0301rshavnar kommuna fyri a\u0301hugaverdari og sera upply\u0301sandi tiltaki i\u0301 Nor\u00f0urlandahu\u0301sinum, \"O\u0301svart\" vi\u00f0 ti\u0301 endama\u0301li at varpa ljo\u0301s a\u0301 framti\u0301\u00f0ar gr\u00f8nar orkuloysnir. Ta\u0301 h\u00f8vdu Terji Nielsen fra\u0301 SEV og Ka\u0301ri Mortensen fra\u0301 Umhv\u00f8rvisstovuni spennandi framl\u00f8gur um eitt nu\u0301 havvindorku og vetni. Teir lutto\u0301ku eisini a\u0301 Arctic Circle i\u0301 Reykjavi\u0301k, har somu ma\u0301l vo\u0301r\u00f0u umr\u00f8dd. Eingin ivi er um, at vit fara at hoyra meira til ta\u00f0 i\u0301 framti\u0301\u00f0ini, ikki minst nu\u0301 grannarnir i\u0301 Hetlandi hava sett u\u0301t i\u0301 korti\u00f0 li\u0301knandi gr\u00f8na orkuko\u0301s."}, {"text_idx": "#000027", "text": "Uttan at skula fara i\u0301 sma\u0301lutir vi\u00f0 hesum nu\u0301, so eiga f\u00f8royingar at hava eitt vaki\u00f0 eyga\u00f0 vi\u00f0 gongdini i\u0301 Hetlandi, hvussu teir i\u0301 framti\u0301\u00f0ini fara - umframt til egna ny\u0301tslu og framlei\u00f0slu av vetni ol. - eisini at selja yvirskotsorku fra\u0301 vindmyllum a\u0301 landi og til havs til Skotlands og vi\u0301\u00f0ari inn a\u0301 evropeiska meginlandi\u00f0. Ta\u00f0 kunnu teir, ta\u0301 ny\u0301ggi og fyrsti elka\u00f0alin millum Hetland og Skotland ver\u00f0ur tikin i\u0301 bru\u0301k um ikki so mong a\u0301r."}, {"text_idx": "#000028", "text": "Sto\u0301ri spurningurin fyri f\u00f8royingar, ta\u0301 vindorkan ver\u00f0ur ment og u\u0301tbygd og no\u0301gvur yvirskotsstreymur ver\u00f0ur, hvussu vit sleppa av vi\u00f0 henda, to\u0301 at \u00e6tlanir ta\u0301 eisini vera eins og i\u0301 Hetlandi at bru\u0301ka hann til framlei\u00f0sluna av vetni og \u00f8\u00f0rum brennievnum. Ta\u0301 fer spurningurin um elveitingarsamband millum F\u00f8royar og Hetland og meginlandi\u00f0 at stinga seg upp. Og til ta ti\u0301\u00f0 er t\u00f8knin kanska so miki\u00f0 no\u0301gv ment, at l\u00f8nandi loysnir ver\u00f0a fyri streymflutningi yvir longri strekki - u\u0301r F\u00f8royum og vi\u0301\u00f0ari til Bretlands."}, {"text_idx": "#000029", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000031", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000033", "text": "Helvtin av orkuni fra\u0301 vindmyllulundum fer til spillis"}, {"text_idx": "#000034", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000035", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000036", "text": "Russland sendir oljutangaskip nor\u00f0ur um Sibiria"}, {"text_idx": "#000037", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000038", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000042", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000043", "text": "Fyristing tel. 20 80 80 [email protected]"}]